**Tájékoztató a portfolióba feltöltendő dokumentumokról**

***Közgazdásztanár (vállalkozási ismeretek) osztatlan 10 féléves képzés, összefüggő intézményi gyakorlat: 46 kredit esetén***

*ISKOLAI TANÍTÁSI GYAKORLAT alapján feltöltendő dokumentumok:*

* **Hospitálási jegyzőkönyv** valamely szakmai tárgy valamely órájáról (részletes szakmai és módszertani elemzés)
* **Óravázlatok, legalább kettő** (ebből az egyik óra a záró tanítás kell, hogy legyen), illetve foglalja össze a tanóra megtartása után a legfontosabb tapasztalatokat, a saját maga számára levont tanulságokat!
* **Diákvállalkozás létrehozásának tervezete**
* **1 db. oktatási segédanyag** (például: ppt, keresztrejtvény, feladatsor, esettanulmány és elemzési szempontjai, kiselőadási téma stb.), amit valamelyik órájához dolgozott ki a tanárjelölt
* **Esszé:** Mit tesz az iskola (a saját intézménye, vagy a gyakorlatnak helyt adó iskola) a tanulók motiváltságának erősítéséért, pályaképük alakításáért?
* **A tanítási gyakorlat tapasztalatai. (önreflexió) /1-2 oldal/**

*Az ÖSSZEFÜGGŐ (INTÉZMÉNYI) GYAKORLAT (46 kredites) alapján feltöltendő dokumentumok:*

* **1 hospitálási jegyzőkönyv és 2 óravázlat** (szabadon választva a hallgató által megtartott órák közül) – az utóbbi esetekben a tanóra értékelése, tanulságai is.
* **Esszé:** Az összefüggő gyakorlatnak helyet adó intézmény szakmai képzéseinek bemutatása(OKJ képzések, lemorzsolódás, továbbtanulás, a képzések személyi és tárgyi feltételeinek bemutatása)/2-3 oldal/
* **Esszé:** A tanulók tanulmányi munkájának értékelése az összefüggő gyakorlatnak helyet adó intézményben a szakmai tárgyak kapcsán (általános értékelési elvek, számonkérés formái, érdemjeggyel történő osztályozás elvei /szóbeli-írásbeli/, /3-4 oldal/
* **3 db. oktatási segédanyag:**
	+ 1-2 tanóra anyagát számonkérő röpdolgozat megoldókulccsal
	+ témazáró dolgozat megoldókulccsal
	+ szabadon választott oktatási segédanyag (pl. keresztrejtvény, feladatsor, esettanulmány és elemzési szempontjai, kiselőadási téma, stb.), amit valamelyik órájához dolgozott ki a tanárjelölt;
* **Esszé:** Szakmai képzést folytató oktatási intézmények pályázati lehetőségei – áttekintés a gyakorlóhelyen szerzett tapasztalatok alapján; /1-2 oldal/
* **Esszé:** Egy osztály munkájának nyomon követése, beszámoló szakmai fejlődésükről, és a közben szerzett tanári tapasztalatokról. /1-2 oldal/
* **Esszé:** A tanárjelölt szakmai, módszertani fejlődésének változása a képzés során /2-3 oldal/

*Dr. Tánczos Tamás, egyetemi docens, szakfelelős*